Արտաշատ համայնքի ղեկավար Կառլեն Մկրտչյանը շնորհավորել է Պարի միջազգային օրվա առթիվ

Պարարվեստի սիրելի գործիչներ, ոլորտի սիրելի ներկայացուցիչներ, ջերմորեն շնորհավորում եմ բոլորիդ՝ այսօր նշվող Պարի միջազգային օրվա առթիվ:

1982 թվականից ՅՈՒՆԵՍԿՕ-ի որոշմամբ ֆրանսիացի հայտնի բալետմայստեր, խորեոգրաֆիկ արվեստի հայտնի տեսաբան Ժան Ժորժ Նովերի ծննդյան օրվա առթիվ նշանավորված այս օրն ունի իր խորհուրդը` պարարվեստի շուրջ, պարի լեզվով միավորվել հանուն խաղաղության և ազգերի բարեկամության:

Հայ ժողովրդի կյանքում պարարվեստը բոլոր ժամանակներում իր ուրույն տեղն է ունեցել՝ մշտապես լինելով կարևոր՝ հոգեվիճակն արտահայտող միջոց։

Եվ այսօր հիանալի առիթ է ևս մեկ անգամ մեր երախտիքը հայտնելու ոլորտի նվիրյալներին, հիանալու աշխարհի մշակույթները կամրջող արվեստի այս տեսակով:

Օրվա առթիվ առանձնահատուկ շնորհավորում եմ Արտաշատ միավորված համայնքում գործող պարային համույթների ներկայացուցիչներին, համույթներ հաճախող սաներին, մաղթում ստեղծագործական բազում հաջողություններ՝ ի նպաստ բոլորիս սիրելի Արտաշատի։